戒台寺

戒台寺，是北京市西面门头沟区个一个佛教禅宗庙，历史有一千三百多年，同潭柘寺、云居寺一道，构成北京有名个八刹三山当中个三山。 地理方位 戒台寺个具体方位，是在拉北京市门头沟区个马鞍山高头。 历史 迭个庙宇是在拉唐武德五年（公元622年）开始修造，一开始个名字叫做“慧聚寺”，是迭个辰光以戒行见称个智周禅师隐迹场化。11世纪辽国道宗皇帝清宁年间，一个高僧到马鞍山隐居。1069年创建菩萨戒坛，广度四众，之后寺庙在拉金代末年坍塌，直到元代又重新修造。15世纪辰光，此地因为英宗皇帝欢喜，得到发展，同时还畀赐名万寿禅寺，又因为庙里厢有佛教戒坛，所以民间就拿此地称呼为戒台寺。 1949年之后，戒台寺停止活动，畀开辟为公园。寺内佛像大部分在拉文革当中毁灭。1980年代之后，戒台寺经历大修，重新开放。